17.6.2022
ET
Euroopa Liidu Teataja
L 163/185
51) „juurdepääsetav osapool“ (reachable party) – üksus, kes: a) omab ettevõtte tunnuskoodi (BIC); b) on juurdepääsetavaks osapooleks määratud TIPS eriotstarbelise rahakonto omaniku või TIPS kõrvalsüsteemi tehnilist kontot omava kõrvalsüsteemi poolt; c) on TIPS eriotstarbelise rahakonto omaniku või kõrvalsüsteemi osaleja korrespondentpank, klient või filiaal, või kõrvalsüsteemi osaleja korrespondentpank, klient või filiaal; ning d) on kättesaadav TIPS kaudu ning võimeline esitama ja võtma vastu raha ülekandmise korraldusi kas TIPS eriotstarbelise rahakonto omaniku või TIPS kõrvalsüsteemi tehnilist kontot omava kõrvalsüsteemi kaudu või nende volitusel vahetult; 52) „reaalajalises brutoarvelduse kõrvalsüsteemi arvelduskord“ (RTGSi kõrvalsüsteemi arvelduskord) (real-time gross settlement ancillary system settlement procedure; RTGS AS settlement procedure) – üks sihtotstarbelistest, eelnevalt kindlaks määratud teenustest kõrvalsüsteemi ülekandekorralduste esitamiseks ja arveldamiseks, mis on seotud kõrvalsüsteemi arveldustega RTGSi eriotstarbelistel rahakontodel, allkontodel ja RTGSi kõrvalsüsteemi tehnilistel kontodel; 53) „reaalajalise brutoarvelduse kõrvalsüsteemi tehniline konto“ (RTGSi kõrvalsüsteemi tehniline konto) (real-time gross settlement ancillary system technical account, RTGS AS technical account) – kõrvalsüsteemi poolt või keskpanga poolt tema TARGETi osasüsteemis kõrvalsüsteemi nimel hoitav konto, mida kasutatakse RTGSi kõrvalsüsteemi arvelduskorra raames; 54) „tagasikutsumise nõue“ (recall request) – RTGSi eriotstarbelise rahakonto omaniku või TIPS eriotstarbelise rahakonto sõnum, milles nõutakse arveldatud maksejuhise või välkmaksejuhise tagasimaksmist; 55) „reeglipõhine likviidsuse ülekandmise korraldus“ (rule-based liquidity transfer order) – likviidsuse ülekandmise korraldus, mis käivitatakse järgmistel põhjustel: a) peamise rahakonto või RTGSi eriotstarbelise rahakonto jääk rikub eelnevalt kindlaks määratud alam- või ülempiiri; või b) RTGSi eriotstarbelisel rahakontol ei ole piisavalt vahendeid, et katta järjekorras olevaid väga kiireloomulisi maksejuhiseid, kõrvalsüsteemi ülekandekorraldusi või kiireloomulisi maksejuhiseid; 56) „arveldava panga kontorühm“ (settlement bank account group) – RTGSi eriotstarbeliste rahakontode ja/või allkontode loetelu seoses arveldamisega kõrvalsüsteemi poolt RTGSi kõrvalsüsteemi arvelduskordi kasutades; 57) „arveldav pank“ (settlement bank) – RTGSi eriotstarbelise rahakonto omanik, kelle RTGSi eriotstarbelist rahakontot või allkontot kasutatakse kõrvalsüsteemi poolt esitatud kõrvalsüsteemi ülekandekorralduste arveldamiseks, kasutades RTGSi kõrvalsüsteemi arvelduskordi; 58) „peatamine“ (suspension) – osaleja õiguste ja kohustuste ajutine peatamine osaleja keskpanga poolt määratavaks perioodiks; 59) „TARGETi konto“ (TARGET account) – TARGETi osasüsteemis avatud konto; 60) „TARGETi osasüsteem“ (TARGET component system) – keskpanga mis tahes süsteem, mis moodustab TARGETi osa; 61) „TARGETi koordinaator“ (TARGET coordinator) – EKP määratud isik, kelle ülesandeks on tagada TARGETi igepäevane tegevjuhtimine, juhtida ja koordineerida tegevust erakorralises olukorras ning korraldada teabe edastamist osalejatele; 62) „TARGETi välkmaksete arvelduse (TIPS) kõrvalsüsteemi arvelduskord“ (TARGET Instant Payment Settlement (TIPS) ancillary system settlement procedure) – eelnevalt kindlaks määratud teenus kõrvalsüsteemi arveldamisega TIPS eriotstar­ belistel rahakontodel ja TIPS kõrvalsüsteemi tehnilistel kontodel seotud likviidsuse ülekandmise korralduste ja välkmaksejuhiste esitamiseks ja arveldamiseks; 63) „TARGETi välkmaksete arvelduse (TIPS) kõrvalsüsteemi tehniline konto“ (TIPS kõrvalsüsteemi tehniline konto) (TARGET Instant Payment Settlement (TIPS) ancillary system technical account; TIPS AS technical account) – kõrvalsüsteemi poolt või keskpanga poolt tema TARGETi osasüsteemis kõrvalsüsteemi nimel hoitav konto, mida kõrvalsüsteem kasutab oma raamatupidamises välkmaksete või välkmaksetele lähenevate maksete arveldamiseks; 64) „TARGETi arveldusjuht“ (TARGET settlement manager) – eurosüsteemi keskpanga poolt tema TARGETi osasüsteemi talitlust jälgima määratud isik; 65) „TARGET2-Securities“ (T2S) – riistvara, tarkvara ja muu tehnilise infrastruktuuri komponendid, mille kaudu eurosüsteem pakub väärtpaberite keskdepositooriumidele ja eurosüsteemi keskpankadele põhilise, neutraalse ja piiriülese, makse vastu tehtavate väärtpaberiülekannete keskpangarahas arveldamise teenust; 66) „TARGETi talitlushäire“ (technical malfunction of TARGET) – mis tahes viga või rike asjaomase TARGETi osasüsteemi poolt kasutatavas tehnilises infrastruktuuris ja/või arvutisüsteemides või mis tahes muu sündmus, mis muudab võimatuks töödelda ja täita raha ülekandmise korraldusi vastavalt käesolevale suunisele asjaomases TARGETi osasüsteemis;